# Reto 3: Unha obra de teatro histórica

# Que temos que facer?

Crear e representar unha pequena obra de teatro que conte os feitos e as ideas principais do apartado do tema que vos tocou. A escena pode incluír personaxes históricos, situacións reais ou inventadas baseadas en feitos reais, pero sempre con rigor histórico.

## Lectura facilitada

Hai que facer unha pequena obra de teatro.

A obra trata sobre o tema que vos tocou.

- Debe incluír:
  – Feitos importantes do tema
  – Ideas principais
- Os personaxes poden ser:
  – Personaxes históricos reais
  – Personaxes inventados, baseados en feitos reais
- A historia pode ser:
  – Unha situación real
  – Unha situación inventada, pero baseada na realidade
- Todo o que se conte debe ser correcto segundo a historia.

## Audio

audio/mpeg

# Obxectivos

- Comprender mellor o contexto histórico e os cambios do momento.
- Explicar o voso apartado dunha forma creativa e entretida.
- Transmitir o coñecemento histórico de maneira clara, oral e escenificada.
- Desenvolver habilidades de expresión oral, escrita e corporal.

## Lectura facilitada

- Comprender mellor o contexto histórico e os cambios da época.
- Explicar o voso tema de forma creativa e entretida.
- Transmitir o coñecemento histórico de maneira clara, tanto oral como escenificada.
- Desenvolver habilidades de expresión oral, escrita e corporal.

## Audio

audio/mpeg

# Organización e preparación

1. Repartide os roles do grupo: guionistas, actores/actrices, escenografía, dirección…
2. Investigade a información que necesitades segundo as palabras clave.
3. Escribide o guión con diálogos sinxelos, pero que transmitan as ideas principais.
4. Preparade a posta en escena: vestiario, obxectos, espazo, etc.
5. Podédeslle dar un toque cómico, dramático ou de intriga… pero sempre histórico!

## Lectura facilitada

1. Repartide os roles do grupo:

- Quen serán os guionistas?
- Quen actuarán?
- Quen se encargará da escenografía?
- Quen será o director ou directora?

2. Investigade a información segundo as palabras clave que vos deron.

3. Escribide o guión:

4. Usade diálogos sinxelos que transmitan as ideas principais.

5. Preparade a posta en escena:

- Vestiario
- Obxectos
- Espazo onde se fará a obra
- Creatividade:

Podedes darlle un toque cómico, dramático ou de intriga...
Pero sempre mantendo o rigor histórico.

## Audio

audio/mpeg

# Como se avalía a obra?

Rúbrica da obra (6x3)
| Rendemento alto | Rendemento medio | Rendemento baixo
--- | --- | --- | ---
Contido histórico (40%) | A obra inclúe con claridade os feitos e ideas principais do tema. Todo é rigoroso. (12) | Inclúe a maior parte dos contidos, con algunhas imprecisións. (8) | Faltan contidos importantes ou hai erros históricos. (4)
Uso de palabras clave (10%) | As palabras clave están ben integradas no guión e son explicadas. (3) | Menciónanse, pero sen profundidade ou explicación. (2) | Non aparecen ou non teñen sentido no contexto. (1)
Guión e estrutura da escena (15%) | A escena está ben organizada, con introdución, desenvolvemento e final claros. (4,5) | Ten unha estrutura comprensible, aínda que algo desordenada. (3) | A escena non ten fío condutor ou é difícil de seguir. (1,5)
Creatividade e posta en escena (15%) | A obra é orixinal, visualmente coidada e resulta entretida. (4,5) | Hai algún detalle creativo, pero pouco desenvolvido. (3) | Faltan elementos creativos e coidado visual. (1,5)
Expresión oral e interpretación (10%) | Falan con claridade, vocalización e entoación. Boa interpretación. (3) | Ás veces custa entender, ou a actuación é pouco expresiva. (2) | Non se entende ben ou non hai interpretación. (1)
Traballo en equipo e participación (10%) | Todo o grupo participa de forma equilibrada e colaborativa. (3) | A maioría colabora, aínda que algún membro queda en segundo plano. Só unhas poucas persoas (2) | Só unhas poucas persoas participan activamente. (1)

Elaboración propia (proxecto cREAgal). Rúbrica da obra (6x3) (CC BY-NC-SA)

- Actividade
- Nome
- Data
- Puntuación
- Notas
- Reiniciar
- Imprimir
- Aplicar
- Nova xanela

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)